Dobrý deň, ak bol robený RTG snímok hrudníka alebo iba hlavy, aj v jednom aj v druhom prípade by nemalo žiarenie priamo pôsobiť na oblasť malej panvy, takže na tehotenstvo by to nemalo mať vplyv. Odporúčam však absolvovať PTS (prvotrimestrálny screening) v 11. až 14. týždni tehotenstva. V tomto týždni platí praktická zásada "všetko alebo nič". To znamená, že ak je zárodok silný, nebude to mať na neho vplyv a tehotenstvo bude neporušené a naopak, ak by mal byť poškodený, dôjde k zástave vývoja a odumretiu, teda k potratu. Odsledujte si to. Osobne si však myslím, že ak nebola ožiarená malá panva, na tehotenstvo to vplyv mať nebude.